ຫົວໜ້າໃຫຍ່ ສປຊ ຕຳນິຕິຕຽນ ການຍຶດຄອງ ເຂດ West Bank ຂອງອິສຣາແອລ
ທ່ານ Ban ກ່າວວິພາກວິຈານ ການເຂົ້າຮາວີລົບກວນເຂດ West Bank ໂດຍ ອິສຣາແອລ ແລະ ນະໂຍບາຍ ການຈຳແນກ ປະຊາຊົນ ປາເລສໄຕນ໌.
ເລຂາທິການໃຫຍ່ ສະຫະປະຊາຊາດ ທ່ານ Ban Ki-moon ໄດ້ຮຽກຮ້ອງຢ່າງໜັກແໜ້ນ ເພື່ອໃຫ້ປ່ຽນແປງສະຖານະພາບ ໃນປະຈຸບັນ ລະຫວ່າງປະຊາຊົນ ອິສຣາແອລ ກັບປາເລສໄຕນ໌ ໂດຍກ່າວວ່າ ທ່ານເປັນຫ່ວງວ່າ ພວກເຂົາເຈົ້າຈະກ້າວໄປເຖິງ ຈຸດທີ່ບໍ່ສາມາດຫວນກັບຄືນມາໄດ້ ເພື່ອຫາທາງແກ້ໄຂບັນຫາ ຂອງທັງສອງຝ່າຍ ໃນບົດຄວາມຄິດເຫັນ ທີ່ໄດ້ຖືກເຜີຍແຜ່ໃນເວັບໄຊທ໌ ຂອງໜັງ ສືພິມ The New York Times ວັນອາທິດວານນີ້ກ່າວວ່າ ທ່ານ Ban ໄດ້ກ່າວວິພາກວິຈານ ການເຂົ້າຮາວີລົບກວນເຂດ West Bank ໂດຍ ອິສຣາແອລ ແລະ ສິ່ງທີ່ທ່ານໄດ້ເອີ້ນວ່າ ນະໂຍບາຍ ການຈຳແນກທີ່ນຳໄປສູ່ການທຳລາຍບ້ານເຮືອນຂອງປະຊາຊົນ ປາເລສໄຕນ໌ ທ່ານ Ban ໄດ້ຂຽນວ່າ ທ່ານກ່າວວ່າ ປະຊາຊົນ ແລະ ວ່າ ການບໍ່ຫົວ ຊາ ຕໍ່ຄວາມສູນເສຍ ຂອງປະຊາຊົນ ປາເລສໄຕນ໌ ຈະບໍ່ເຮັດໃຫ້ພວກເຂົາເຈົ້າ ຫາຍສາບ ສູນໄປໄດ້ ນອກນັ້ນຫົວໜ້າອົງການ ສະຫະປະຊາຊາດ ຍັງກ່າວປະນາມທຸກໆ ລັດທິກໍ່ ການຮ້າຍ ແລະ ການຍຸແຍ່ໃຊ້ຄວາມຮຸນແຮງຕໍ່ພົນລະເຮືອນ ອິສຣາແອລ, ແຕ່ໄດ້ກ່າວວ່າ ການຈັດມາດຕະການ ຮັກສາຄວາມປອດໄພ ໂດຍພວກເຂົາເຈົ້າເອງ ຈະບໍ່ເຮັດໃຫ້ການ ໂຈມຕີ ໃນອະນາຄົດ ຍຸຕິລົງໄດ້